Document ID: 32003R2335

Κανονισμός (ΕΚ) αριθ. 2335/2003 της Επιτροπής
της 30ής Δεκεμβρίου 2003
περί παρεκκλίσεως, για το 2004, από τον κανονισμό (ΕΚ) αριθ. 2402/96 όσον αφορά τις δασμολογικές ποσοστώσεις για άμυλο μανιόκας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1095/96 του Συμβουλίου, της 18ης Ιουνίου 1996, περί εφαρμογής των παραχωρήσεων του καταλόγου CXL, καταρτισθέντος κατόπιν των διαπραγματεύσεων του άρθρου drawn XXIV.6 της GATT(1), και ιδίως το άρθρο 1 παράγραφος 1,
την απόφαση 96/317/ΕΚ του Συμβουλίου, της 13ης Μαΐου 1996, σχετικά με την ολοκλήρωση των αποτελεσμάτων των διαβουλεύσεων με την Ταϊλάνδη δυνάμει XXIII της ΓΣΔΕ(2), και ιδίως το άρθρο 3,
Εκτιμώντας τα ακόλουθα:
(1) Οι εισαγωγείς από την Τσεχική Δημοκρατία, την Εσθονία, την Κύπρο, τη Λεττονία, τη Λιθουανία, την Ουγγαρία, τη Μάλτα, την Πολωνία, τη Σλοβενία και τη Σλοβακία θα πρέπει επίσης να επωφελούνται από τις διατάξεις του κανονισμού (ΕΚ) αριθ. 2402/96 της Επιτροπής, της 17ης Δεκεμβρίου 1996, για το άνοιγμα και τον τρόπο διαχείρισης ορισμένων αιτήσεων δασμολογικών ποσοστώσεων γλυκοπατάτας και αμύλου μανιόκας(3).
(2) Για το 2004 και για αποφευχθούν οι ανωμαλίες στην αγορά, είναι αναγκαίο να διαιρεθούν, κατόπιν παρεκκλίσεως από τον κανονισμό (ΕΚ) αριθ. 2402/96, οι ετήσιες ποσοστώσεις εισαγωγών αμύλου μανιόκας σε δύο επιμέρους ποσοστώσεις.
(3) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Κατά παρέκκλιση του άρθρου 1 παράγραφος 3 του κανονισμού (ΕΚ) αριθ. 2402/96, για το 2004, η ετήσια δασμολογική ποσόστωση για τις εισαγωγές στην Κοινότητα 10000 τόνων αμύλου μανιόκας, που αναφέρεται στο άρθρο αυτό, διαιρείται σε δύο επιμέρους ποσοστώσεις, όπως εμφαίνεται το μέρος Α του παραρτήματος του παρόντος κανονισμού.
2. Κατά παρέκκλιση του άρθρου 1 παράγραφος 4 του κανονισμού (ΕΚ) αριθ. 2402/96, για το 2004, η συμπληρωματική ετήσια συμπληρωματική ποσόστωση για την εισαγωγή στην Κοινότητα 10500 τόνων αμύλου μανιόκας που αναφέρεται στο άρθρο αυτό, εκ των οποίων ποσότητα 10000 τόνων αφορά εισαγωγές από την Ταϊλάνδη, διαιρείται σε δύο επιμέρους ποσοστώσεις, όπως εμφαίνεται στο μέρος Β, του παραρτήματος του παρόντος κανονισμού.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Εφαρμόζεται από την 1η Ιανουαρίου 2004.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Δεκεμβρίου 2003.

Labels: 3
17
18